**חוש הראיה: קולטים מידע**

**⏴ במבט חדש לכיתה א**

**היקף יחידת הלימוד:** 2 שיעורים

**עמוד:** 18-12

# מטרות

* התלמידים יסבירו שהמשמעות המושג "לראות" היא "לקלוט מידע בעזרת העיניים".
* התלמידים יתארו את סוגי המידע שקולט חוש הראייה (גודל, צורה, צבע, מראות ותנועה) ובמה הוא עוזר לנו.
* התלמידים יציינו שהעיניים הן איבר החוש של חוש הראייה.
* התלמידים יסבירו את החשיבות של חוש הראייה.

# היערכות לשיעור

* גולה, אבני לגו (רגיל/סברס), ערכת צורות (משולשים, גלילים, מרובעים) גפרורים צבעוניים וקיסמים (דקים ועבים) ועוד.

**מהלך השיעור - ראו בעמודים הבאים.**

# מהלך השיעור: חוש הראיה- קולטים מידע

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוקבסוגי המידע שקולט חוש הראייה.  **קולטים מידע בעזרת חוש הראייה**  התבוננו סביב וציינו כל מה שאתם רואים (מעודדים את התלמידים לתאר מידע מסוגים שונים).  מוצע לבקש מהם לבחור חפץ ולתאר אותו.  כל תלמידים מתאר חפץ אחר ומתעדים על הלוח את התשובות.  עורכים את תשובות התלמידים ברשימה על הלוח תוך יצירת חלוקה ל-5 מרכיבים (מבלי לכתוב כותרת). שואלים את התלמידים מדוע לדעתכם כתבנו זאת כך? אוז לבקש לתת כותרת מלילה לכל טור.  איזו כותרת ניתן לתת לכל טור?  **צֶבַע -** חפצים שונים באותו הצבע.  **צוּרָה -** עגול, ארוך, מלבני  **גֹּדֶל** - גדול, קטן  **מַרְאֶה** - הכיתה ותכולתה, נוף מבעד לחלון  **תְּנוּעָה** - שלי, של המורה, של החברים  במידה והתלמידים לא עולים על הקשר לסוג המידע שקולט חוש הראייה, חשוב להתייחס ולחדד זאת. |
| התנסות | מבקשים מכל קבוצה לבנות "משהו" על-פי ההנחיות מהחפצים שהביאו או שחלקתם (לגו, צורות, גפרורים וקיסמים):  קבוצה 1 - בונה "משהו" באותו צבע.  קבוצה 2 - בונה "משהו" באותו גודל.  קבוצה 3 - בונה "משהו" באותה צורה.  קבוצה 4 - מניעה חפץ מסוים ועוקבת אחר כיוון תנועתו. חוזרים על הפעולה עם חפץ נוסף.  מאפשרים לכל קבוצה לבנות "משהו" נוסף על-פי קריטריון אחר בהנחיות לעיל.  כל קבוצה נדרשת לבצע פעולה מסוימת. איזו פעולה ביצעתם? (זיהוי ומיון).   * על-פי מה מיינתם את החפצים? (על-פי תכונות). * באיזה חוש נעזרתם כדי לזהות ולמיין צבעים/גדלים/צורות ואת כיוון תנועה? * מהו איבר החוש בעזרתו קלטתם את המידע? |
| המשגה | קוראים את המידעון בעמוד 16.   * מקריאים בקול את המידעון **חוש הראייה**. * מבקשים מהתלמידים להשלים בקול את המילים אותן מציינות התמונות. * חוזרים ל"טבלה" שיצרנו בתחילת השיעור על הלוח ושואלים את התלמידים מה הקשר בינה לבין קטע המידעון שקראנו (חוש הראייה קולט מידע מסוגים שונים - גודל, צורה, צבע, מראה ותנועה). המידע נקלט בעזרת העיניים שהן איבר החוש של חוש הראייה.   ניתן לתת את משימת הציור שבעמוד 16 כמשימה בכיתה או כמשימה הביתה. |
| יישום | * מומלץ לאתר [**במבט מקוון**](https://mabatmekuvan.ramot.org/ramot-heb) להיכנס לספר הדיגיטלי, עמוד 12 למשימה **מה קולטים בעזרת חוש הראיה?.** במשימה הילדים עונים על שאלות ומיישמים את הידע וההבנה שבעזרת חוש הראיה קולטים מידע על גודל, צורה צבע ותנועה של גופים.   מבצעים את המשימה **לצייר כמו פיקאסו**, עמודים 15-14.  מומלץ להקריא את המשימות לתלמידים.  אפשר לספר לתלמידים שהצייר המפורסם פיקאסו השתמש בצבע להעביר תחושות ורגשות.  הייתה תקופה בחייו שנקראה התקופה הוורודה שבה הוא צייר בעיקר בוורוד והצבע הוורוד שיקף את השמחה והאושר שהוא חש. את הציורים הכחולים שלו הוא צייר בתקופה עצובה בחייו, בתקופה הכחולה.  מומלץ להיכנס לאתר מט"ר, לדגם ההוראה **חצר בית הספר כסביבת לימוד חוץ כיתתית - חושים בפעולה**. הדגם מאיר את הפוטנציאל של חצר בית הספר כסביבת למידה להכרת מאפיינים של עצמים שונים בסביבה בעזרת החושים.  מומלץ להיכנס לאתר [**במבט מקוון**](https://mabatmekuvan.ramot.org/ramot-heb)(מנויים),למשימה **מטיילים עם חוש הראייה**. המשימה עוסקת בתפקוד הייחודי של חוש הראייה (קליטת צבעים, גדלים וצורות) באמצעות סיור במוזיאון עולם הציפורים. |
| סיכוםורפלקציה | איזה מידע אנו קולטים בעזרת חוש הראיה?  מה חידש לי השיעור?  איזה מידע רכשתי אודות הציור?  **למורה:**  הציור הוא ראי הנפש. אומנים לעיתים משנים בציוריהם את המציאות ומציגים אותה באופן שהם רואים אותה. |